钦定古今图书集成/历象汇编/庶征典/第181卷 > 元
## 钦定古今图书集成/历象汇编/庶征典/第181卷 > 元

### 世祖中统三年蝗

按《元史世祖本纪》：“中统三年五月，真定、顺天、邢州蝗。
中统四年蝗。”

按《元史世祖本纪》：“四年六月壬子，河间、益都、燕京、真
定、东平诸路蝗。八月，滨棣二州蝗。”

### 至元二年蝗

按《元史世祖本纪》，“至元二年七月辛酉，益都大蝗饥，
命减价粜官粟以赈。是岁，西京、北京、益都、真定、东平、
顺德、河间、徐、宿、邳蝗。”

至元三年，蝗。

按《元史世祖本纪》：“三年，东平、济南、益都、平滦、真定、洺、
磁、顺天、中都、河间、北京蝗。”

至元四年，蝗。

按《元史世祖本纪》：“四年，山东、河南北诸路蝗。”

至元五年，蝗。

按：《元史世祖本纪》：“五年六月戊申，东平等处蝗。”
“至元六年蝗。”

按《元史世祖本纪》：“六年六月丁亥，河南、河北、山东诸
郡蝗。”

至元七年，蝗。

按《元史世祖本纪》：“七年三月戊午，益都、登、莱蝗。五月
壬戌，大名、东平等路桑蚕皆灾，南京、河南等路蝗，减
今年银丝十之三。十月，南京、河南两路蝗。”

至元八年，蝗。

按《元史世祖本纪》，“八年六月甲午，上都、中都、河间、济
南、淄莱、真定、卫辉、洺磁、顺德、大名、河南、南京、彰德、益
都、顺天、怀孟、平阳、归德诸州县蝗。”　按《五行志》：八年
六月，“辽州和顺县、解州闻喜县虸蚄生。”
至元十五年蝗。

按：《元史世祖本纪》：“十五年七月甲戌，申、濮州蝗。”
至元十六年蝗。

按《元史世祖本纪》：“十六年四月，大都等十六路蝗。六
月丙戌，左右卫屯田蝗蝻生。”

至元十七年，蝗。

按《元史世祖本纪》：“十七年五月辛酉，真定、咸平、忻州、
涟、海、邳、宿诸州郡蝗。”

至元十八年，蝗蟊。

按《元史世祖本纪》十八年，“是岁，夏津、武城等县蟊害
稼，并免今年租。”

至元二十二年，蝗。

按：《元史世祖本纪》：“二十二年七月戊寅，京师蝗。”
至元二十三年蝻。

按《元史世祖本纪》，“二十三年五月辛卯，霸州、漷州蝻
生。”

至元二十四年。虸蚄生。
按《元史世祖本纪》“二十四年，巩昌虸蚄为灾。”
至元二十五年，蝗。

按《元史世祖本纪》：二十五年六月“癸未，资国、富昌等
一十六屯蝗害稼。七月丙戌，真定、汴梁路蝗。八月丙
子，赵、晋、冀三州蝗。”

至元二十六年，蝗。

按《元史世祖本纪》，“二十六年七月甲午，东平、济宁、东
昌、益都、真定、广平、归德、汴梁、怀孟蝗。”

至元二十七年，蝗螟。

按《元史世祖本纪》：“二十七年四月癸巳，河北十七郡
蝗。”　按《五行志》：二十七年四月，“婺州螟害稼，雷雨大
作，螟尽死，岁乃大稔。”

至元二十九年，蝗。

按《元史世祖本纪》：“二十九年闰六月丁酉，东昌路蝗。
乙卯，济南般阳蝗。八月丙午，广济署屯田蝗。”

至元三十年，蝗。

按《元史世祖本纪》：“三十年六月壬子，大兴县蝗。九月
辛巳，登州蝗。是岁，真定宁晋等处蝗。”

至元三十一年，成宗即位，蝗。

按《元史成宗本纪》：“三十一年四月甲午即位，六月，东
安州蝗。”

### 成宗元贞元年蝗螟

按《元史成宗本纪》：“元贞元年六月，汴梁路蝗。”　按《五
行志》：“元贞元年六月，汴梁陈留、太康、考城等县，睢、许
等州蝗，利州龙山县，盖州明山县，螟。”

元贞二年，蝗。

按《元史成宗本纪》：“二年六月，大都、真定、保定、太平、常
州、镇江、绍兴、建康、澧州、岳州、庐州、汝宁、龙阳州、汉阳、

济宁、任城、鱼台县，东平须城、汶上县，开州长垣、靖丰
县，德州齐河县，滑州、大和州内黄县蝗。八月，平阳、大
名”、归德等郡蝗。

### 大德元年蝗

按《元史成宗本纪》：“大德元年六月，归德徐、邳州蝗。”
“大德二年蝗。”

按《元史成宗本纪》：“二年二月丙子，归德等处蝗。四月
庚申，江南、山东、浙江、两淮、燕南属县百五十处蝗。六
月壬戌，山东、河南、燕南、山北五十处蝗。山北辽东道
大宁路金源县蝗。十二月，扬州、淮安两路旱蝗。
大德三年蝗。”

按《元史成宗本纪》：“三年五月，江陵路蝗。七月丙申，扬
州、淮安属县蝗。十月，汴梁归德陇陕蝗。”“十一月己亥，
江陵路蝗。”　按《五行志》：“三年五月，淮安属县蝗，有鹙
食之。”

大德四年，蝗。

按《元史成宗本纪》：“四年五月，扬州、南阳、顺德、东昌、归
德、济宁、徐濠、芍陂蝗。”

大德五年，蝗。

按《元史成宗本纪》：“五年七月癸亥，广平、真定蝗。是岁，
汴梁、归德、南阳、邓州、唐州、陈州、和州、襄阳、汝宁、高邮、
扬州、常州蝗。”　按《五行志》：“五年六月，顺德路淇州蝗。
八月，河南淮南睢等州，新野、江都、兴化等县蝗，
大德六年蝗。”

按《元史成宗本纪》，“六年四月庚寅，真定、大名、河间等
路蝗。五月丁巳，扬州、雍安路蝗。”“七月辛酉，大都诸县
及镇江、安丰、濠州蝗。”　按《五行志》：“六年七月，涿、顺、固
安三州及锺离、丹徒蝗。”

大德七年，蝗。

按《元史成宗本纪》：“七年五月乙卯，东平、益都、济南等
路蝗。六月，大宁路蝗。”

大德八年，蝗。

按《元史成宗本纪》：“八年四月丁未，益都、临胊、德州、齐
河蝗。六月丁酉，益津蝗。”

大德九年，蝗、蝝。

按《元史成宗本纪》：“九年六月甲午，通泰、静海、武清蝗。”
“八月，涿州、东安州、河间、嘉兴蝗。”　按《五行志》：“九年八
月，良乡、南皮、泗州天长等县及东安、海盐等州蝗。”
又按志：“九年七月，桂阳郡蝝。”

大德十年，蝗。

按：《元史成宗本纪》：“十年四月，真定、河间、保定、河南蝗。
五月丁亥，大都、真定、河间蝗。六月壬戌，龙兴、南康诸
郡蝗。”

大德十一年，武宗即位，蝗。

按：《元史武宗本纪》：“十一年五月甲申即位，是月，真定、
河间、顺德、保定等郡蝗。六月辛酉，保定属县蝗。七月，
德州蝗。”

### 武宗至大元年蝗蝝

按《元史武宗本纪》：“至大元年二月癸巳，汝宁、归德二
路蝗，民饥。五月甲申，宁夏府水，晋宁等处蝗，东平、东
昌、益都蝝。六月，保定、真定蝗。八月，扬州、淮安蝗。
至大二年蝗。”

按《元史武宗本纪》，“二年四月，益都、东平、东昌、济宁、河
间、顺德、广平、大名、汴梁、卫辉、泰安、高唐、曹濮、德阳、滁、
高邮等处蝗。六月，霸州、檀州、涿州、良乡、舒城、历阳、合
肥、六安、江宁、句容、溧水、上元等处蝗。七月，济南、济宁、
般阳、曹、濮、德、高唐、河中，解、绛、耀、同、华等州蝗。八月己
卯，真定、保定、河间、顺德、广平、彰德、大名、卫辉、怀孟、汴”
梁等处蝗。

至大三年，蝗。

按《元史武宗本纪》，“三年四月丙子，盐山、宁津、堂邑、茌
平、阳谷、高堂、禹城等县蝗。五月，合肥、舒城、历阳、蒙城、
霍丘、怀宁等县蝗。七月己亥，磁州、威州诸县旱蝗。”“八
月己巳，汴梁、怀孟、卫辉、彰德、归德、汝宁、南阳、河南等
路蝗。”　按《五行志》：“三年四月，平原、齐河七县蝗。七月，
饶阳、元氏、平棘、滏阳、元城、无极等县蝗。”

### 仁宗皇庆元年蝗

按《元史仁宗本纪》：“皇庆元年四月庚寅，彰德安阳县
蝗。”

皇庆二年，蝻蝗。

按《元史仁宗本纪》：“二年五月辛丑，檀州及获鹿县蝻。
七月丁巳，兴国属县蝗。”

### 延祐二年蝗

按《元史仁宗本纪》：“延祐二年九月丁未，陕州诸县蝗。”
延祐七年，英宗即位，“蝗蝻。”

按：《元史英宗本纪》：“延祐七年三月庚寅即位。四月，左
卫屯田旱蝗。六月丁丑，益都蝗。七月，霸州及堂邑县
蝻。”

### 英宗至治元年蝗

按《元史英宗本纪》：“至治元年五月丁丑，霸州蝗。六月戊戌，卫辉、汴梁等处蝗。七月癸酉，卫辉胙路城县蝗。
壬午，通许、临淮、盱眙等县蝗。庚寅，清池县蝗。八月丙
午，泰兴、江都等县蝗。”“十二月乙未，宁海州蝗。”　按《五
行志》：“至治元年七月，江都、泰兴、古城、通许、临淮、盱眙、
清池等县蝗。”

至治二年，蝗。

按《元史英宗本纪》：“二年十二月辛卯，汴梁、顺德、河间、
保定、庆元、济宁、濮州、益都诸属县及诸卫屯田蝗。”
按《五行志》：“二年汴梁祥符县蝗，有群鹙食蝗，既而复
吐，积如丘垤。”

至治三年，蝗。

按《元史英宗本纪》：“三年五月戊午，保定路归信县蝗。
七月丙辰，真定州诸路属县蝗。”

### 泰定帝泰定元年蝗

按《元史泰定帝本纪》，“泰定元年六月己卯，顺德、大名、
河间、东平等二十一郡蝗。”　按《五行志》，“泰定元年六
月，大都、顺德、东昌、卫辉、保定、益都、济宁、彰德、真定、般
阳、广平、大名、河间、东平等郡蝗。”

泰定二年，蝗。

按《元史泰定帝本纪》，“二年五月丙子，彰德路蝗。”“六月
丁未，济南、河间、东昌等九郡蝗。”“七月壬申，般阳新城
县蝗。”　按《五行志》：“二年六月，德、濮、曹、景等州，历城、章
丘、淄川、柳城、茌平等县蝗。九月，济南归德等郡蝗，
泰定三年蝗。”

按《元史泰定帝本纪》，“三年六月己亥，东平属县蝗。七
月庚申，大名、顺德、卫辉、淮安等路，睢赵涿、霸等州及
诸卫屯田蝗。九月戊辰，庐州、怀庆二路蝗。”　按《五行
志》：“三年六月，东平须城县，兴国永兴县蝗。七月，广平
路赵州曲阳、蒲城、庆都、修武等县蝗，淮安、高邮二郡，
睢、泗雄、霸等州蝗。八月，永平、汴梁等郡蝗。”

泰定四年，蝗虸蚄生。
按《元史泰定帝本纪》，四年五月丁卯，大都南阳、汝宁、
庐州等路属县旱蝗。河南路洛阳县有蝗，可五亩，群
乌食之。既数日，蝗再集，又食之。六月乙未，大都、河间、
济南、大名、陜州属县蝗。七月，籍田蝗。八月，大都、河间、
奉元、怀庆等路蝗。是岁，济南、卫辉、济宁、南阳八路属
县蝗。　按《五行志》：四年八月，冠州、“恩州蝗。十二月，保
定、济南、卫辉、济宁、庐州五路，南阳、河南二府蝗。博兴、
临淄、胶西等县蝗。”　又按《志》：“四年七月，奉元路咸阳、
兴平、武功三县，凤翔府岐山等县虸蚄害稼。”

### 致和元年蝗

按《元史泰定帝本纪》，“致和元年四月，蓟州及岐山、石
城二县蝗。”“五月，汝宁府颍州、卫辉路汲县蝗。”　按《五
行志》：“致和元年四月，大都永平路蝗，凤翔蝗，无麦苗。
六月，武功县蝗。”

### 文宗天历二年蝗蝻

按《元史文宗本纪》，“天历二年四月丙辰，大宁兴中州、
怀庆孟州、庐州无为州蝗。诸王忽剌荅儿言，黄河以
西所部旱蝗。六月，益都莒密二州夏旱蝗，永平屯田
府、昌国、济民、丰赡诸署蝗，汴梁蝗，七月辛巳，真定、河
间、汴梁、永平、淮安、大宁、庐州诸属县及辽阳之盖州
蝗。”　按《五行志》，天历二年，淮安、庐州、安丰三路属县
蝗。

天历三年，蝗。

按《元史文宗本纪》不载。　按《五行志》：“三年五月，广平、
大名、般阳、济宁、东平、汴梁、南阳、河阳等郡，辉、德、濮、开、
高唐五州，蝗。”

### 至顺元年蝗

按《元史文宗本纪》：“至顺元年五月，广平、河南、大名、般
阳、南阳、济宁、东平、汴梁等路，高唐、开、濮、辉、德、冠、滑等
州及大有、千斯等屯田蝗。六月，大都、益都、真定、河间
诸路，献景、泰安诸州及左都威卫屯田蝗。七月，奉元、
晋宁、兴国、扬州、淮安、怀庆、卫辉、益都、般阳、济南、济宁、
河南、河中、保定、河间等路及武卫、宗仁卫、左卫率府”
诸屯田蝗。

至顺二年，蝗。

按《元史文宗本纪》：“二年四月壬申，衡州路属县，比岁
旱蝗仍大水，民食草木殆尽，又疫疠死者十九。河中
府蝗，六月，河南晋宁二路诸属县蝗，八月癸巳，辰州、
兴国二路虫伤稼，河南奉元属县蝗。”　按《五行志》：“二
年三月，陕州诸路蝗，六月，孟州济源县蝗，七月，河南
阌乡、陕县、奉元蒲城、白水等县蝗。”

### 顺帝元统二年蝗

按《元史顺帝本纪》：“元统二年六月，大宁、广宁、辽阳、开
元、沈阳、懿州水旱蝗。八月，南康路诸县旱蝗。”

### 至元二年蝗

按《元史顺帝本纪》：“至元二年七月，黄州蝗，督民捕之，
人日五斗。”

至元三年，蝗。

按《元史顺帝本纪》。三年七月庚戌，河南武陟县禾将
熟，有蝗自东来。县尹张宽仰天祝曰：“宁杀县尹。无伤百姓。”俄有鹰群飞啄食之。　按《五行志》。三年六月，怀
庆温州、汴梁阳武县蝗。

至元五年，蝗。

按《元史顺帝本纪》不载。　按《五行志》“五年七月，胶州
即墨县蝗。”

### 至正四年蝗

按《元史顺帝本纪》不载。　按《五行志》，“至正四年，归德
府永城县及亳州蝗。”

至正十二年，蝗。

按《元史顺帝本纪》：“十二年六月，大名路开、滑濬三州，
元城十一县，水旱虫蝗。”

至正十七年，蝗。

按《元史顺帝本纪》不载。　按《五行志》，“十七年，东昌茌
平县蝗。”

至正十八年，蝗。

按《元史顺帝本纪》：“十八年五月，辽州蝗。七月，京师蝗。”

按：《五行志》：“十八年夏，蓟州、辽州、维州、昌邑县，胶州。”

高密县蝗。秋，大都、广平、顺德及维州之北海，莒州之
蒙阴，汴梁之陈留，归德之永城皆蝗。顺德九县民食
蝗，广平人相食。

至正十九年，蝗《螟蝝》蝻。

按《元史顺帝本纪》，“十九年五月，山东、河东、河南、关中
等处，蝗飞蔽天，人马不能行，所落沟堑尽平。”八月己
卯，蝗自河北飞渡汴梁，食田禾一空。大同路蝗，襄垣
县螟蝝　按《五行志》：十九年，大都霸州，通州，真定、彰
德、怀庆、东昌、卫辉，河间之临邑，东平之须城，东河、阳
谷三县，山东益都、临淄二县，潍州，胶州，博兴州，大同、
冀“宁二郡，文水、榆次、寿阳、徐沟四县，沂、汾二州及孝
义、平遥、介休三县；晋宁潞州及壶关、潞城、襄垣三县，
霍州赵城、灵石二县，隰之永和，沁之武乡，辽之榆社、
奉元，及汴梁之祥符、原武、鄢陵、扶沟、杞、尉氏、洧川七
县，郑之荥阳、汜水，许之长葛、郾城、襄城、临颍，钧之新
郑、密县皆蝗，食禾稼草木俱尽，所至蔽”日，碍人马不
能行，填坑堑皆盈。饥民捕蝗以为食，或曝干而积之，
又罄则人相食。七月，淮安清河县飞蝗蔽天，自西北
东，凡经七日，禾稼俱尽。　又按《志》：十九年五月，济南
章秋、邹平二县蝻，五谷不登。

至正二十年，蝗。

按《元史顺帝本纪》不载。　按《五行志》，二十年，益都临
胊、寿光二县，凤翔岐山县蝗。

至正二十一年，蝗。

按《元史顺帝本纪》。不载　按《五行志》：二十一年六月，
“河南巩县蝗，食稼俱尽。七月，卫辉及汴梁荥泽县、郑州
蝗。”

至正二十二年，蝗虸蚄生。
按《元史顺帝本纪》不载。　按《五行志》：“二十二年秋，卫
辉及汴梁开封、扶沟、洧川三县，许州及钧之新郑、密
二县蝗。”　又按志：“六月，莱州胶水县虸蚄生。七月，掖
县虸蚄生，害稼。”
至正二十三年，虸蚄生。
按《元史顺帝本纪》不载。　按《五行志》：二十三年六月，
宁海文登县虸蚄生。七月，莱州招远、莱阳二县及登
州、宁海州《虸蚄》生。
至正二十五年，蝗。

按《元史顺帝本纪》不载。　按《五行志》二十五年，“凤翔
岐山县蝗。”

按：《续文献通考》：“二十五年，绩溪县自西北蔽空而至。”